C 101/42
ET
Euroopa Liidu Teataja
17.3.2023
(95)
Kokkuvõttes ei tohi varasema ajutise kriisiraamistiku jaotiste 2.1–2.3 alusel antud abi ja käesoleva teatise samade jaotiste alusel antud abi ühelgi ajahetkel ületada käesoleva teatise vastavates jaotistes sätestatud abi ülemmäärasid.
Jaotise 2.4 puhul ei tohi varasema ajutise kriisiraamistiku alusel antud abi ja käesoleva teatise alusel antud abi ületada käesolevas teatises sama abikõlblikkusperioodi jaoks sätestatud abi ülemmäärasid.
Varasema ajutise kriisiraamistiku jaotiste 2.5 ja 2.6 alusel antud abi ei saa kumuleerida käesoleva teatise samade jaotiste alusel antud abiga, kui see hõlmab samu abikõlblikke kulusid.
(96)
Kooskõlas komisjoni teatisega ebaseadusliku riigiabi hindamise suhtes kohaldatavate eeskirjade kindlaksmääramise kohta (166) kohaldab komisjon käesolevat teatist teatamata abi suhtes, kui abi on antud alates 9. märtsist 2023.
(97)
Kõigil muudel juhtudel kohaldab komisjon abi andmise ajal kehtivas raamistikus sätestatud norme.
(98)
Komisjon vaatab kõik käesoleva teatise jaotised läbi enne 31. detsembrit 2023, lähtudes tähtsatest konkurentsiga seotud või majanduslikest kaalutlustest, aga ka rahvusvahelistest arengusuundadest.
Vajaduse korral võib komisjon esitada ka täiendavaid selgitusi oma lähenemise kohta konkreetsetele küsimustele.
(99)
Komisjon tagab tihedas koostöös asjaomaste liikmesriikidega, et meetmeid hinnatakse kiiresti, kui talle on esitatud käesoleva teatisega hõlmatud meetmete kohta selgel viisil kogu nõutav teave.
Liikmesriigid peaksid teavitama komisjoni oma kavatsustest ja vastavate meetmete võtmise kavadest nii varakult ja täielikult kui võimalik.
Komisjon annab selles protsessis liikmesriikidele suuniseid ja abi.
(166) EÜT C 119, 22.5.2002, lk 22.